Pirkimo sąlygų 5 priedas

**NUOTOLINĖS DUOMENŲ NUSKAITYMO SISTEMOS SU ĮDIEGIMO IR PRIEŽIŪROS PASLAUGOMIS PIRKIMO SUTARTIS NR. SUT-** *(projektas)*

Utena 2025- \_\_ \_\_

UAB „Utenos šilumos tinklai“ pagal Lietuvos Respublikos įstatymus įsteigta ir veikianti įmonė, juridinio asmens kodas 183843314, kurios registruota buveinė yra Pramonės g. 11, LT-28216 Utena, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama direktoriaus Dariaus Šinkūno, veikiančio pagal bendrovės įstatus (toliau − Pirkėjas), ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pagal Lietuvos Respublikos įstatymus įsteigta ir veikianti įmonė, juridinio asmens kodas \_\_\_\_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus (toliau − Tiekėjas), toliau kartu šioje sutartyje vadinamos „Šalimis“, o kiekviena atskirai – „Šalimi“, vadovaudamosi Pirkėjo vykdyto viešojo pirkimo supaprastinto atviro konkurso būdu „Nuotolinio atsiskaitomųjų (įvadinių) šilumos apskaitos prietaisų nuskaitymo sistemos projektavimas ir įdiegimas 25-01“ (toliau – Pirkimas) dokumentais ir rezultatais, susitarė ir sudarė šią viešojo pirkimo sutartį (toliau - Sutartis):

1. **Sutarties dalykas**
   1. Tiekėjas įsipareigoja Sutartyje nustatyta tvarka ir sąlygomis suprojektuoti, ir įdiegti atsiskaitomųjų (įvadinių) šilumos apskaitos prietaisų, termofikacinio vandens papildymo skaitiklių duomenų nuotolinio nuskaitymo, surinkimo ir perdavimo sistemą (toliau – Sistema), Sistemą prižiūrėti ir užtikrinti jos veikimą (toliau – Sistemos priežiūros paslaugos), o Pirkėjas įsipareigoja už prekes ir suteiktas paslaugas sumokėti Sutartyje nustatyta tvarka.
   2. Pirkimo objekto detalus aprašymas ir reikalavimai nurodyti Sutarties 1 priede „Techninė specifikacija“.

**2. Sutarties galiojimas, vykdymo pradžia, trukmė ir terminai**

2.1. Sistemos suprojektavimo ir įdiegimo terminas – 7 (septyni) mėnesiai nuo Sutarties įsigaliojimo dienos.

2.2. Sistemos priežiūros paslaugų teikimo terminas – 36 (trisdešimt šeši) mėnesiai nuo Sistemos įdiegimo.

2.3. Sutartis įsigalioja kai ją pasirašo abi Šalys ir Tiekėjas pateikia Sutarties įvykdymo užtikrinimą.

**3. Sutarties kaina (kainodaros taisyklės) ir mokėjimo sąlygos**

3.1. Pradinė Sutarties vertė - \_\_\_.\_\_\_,\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurų \_\_ ct), įskaitant pridėtinės vertės mokestį (toliau – PVM). Pradinę Sutarties vertę sudaro: Sutarties kaina \_\_\_.\_\_\_,\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurų \_\_ ct) ir PVM 21 % - \_\_\_.\_\_\_,\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurų \_\_ ct).

3.2. Sutarties kaina:

|  |  |  |  |  |  |
| --- | --- | --- | --- | --- | --- |
| Eil. Nr. | Prekių, paslaugų pavadinimas | Kiekis | Mato vnt. | Mato vieneto kaina/ įkainis, Eur be PVM | Kaina,  Eur (be PVM)  (3x5) |
| *1* | *2* | *3* | *4* | *5* | *6* |
| 1. | Sistemos projektavimas | 1 | vnt. |  |  |
| 2. | Sistemos įranga ir medžiagos | 1 | kompl. |  |  |
| 3. | Sistemos sumontavimas | 1 | kompl. |  |  |
| 4. | Sistemos veikimo užtikrinimas (duomenų surinkimas, perdavimas, kaupimas ir analizė; ataskaitų formavimas ir pateikimas į Bilingo sistemą; darbingumo palaikymas ir techninė priežiūra) | 36 | mėn. |  |  |
| **Bendra kaina EUR be PVM (6 stulpelio reikšmių suma)** | | | | |  |
| **PVM** | | | | |  |
| **Pasiūlymo kaina Eur su PVM** | | | | |  |

3.3. Vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, 9 punktu ir 10.8 papunkčiu, Sutarčiai taikomi fiksuotos kainos ir fiksuoto įkainio kainodaros būdai:

3.3.1. Prekės ir paslaugos nurodytos Sutarties 3.2 punkto lentelės 1 - 3 eilutėse, perkamos pagal fiksuotos kainos kainodarą. Į prekių ir paslaugų kainą (be PVM) turi būti įskaičiuoti visi mokesčiai (išskyrus PVM) ir visos Tiekėjo patirtos ir (ar) galimos patirti tiesioginės ir netiesioginės išlaidos, susijusios su Sistemos įdiegimu, kad ją įdiegus Pirkėjas galėtų Sistema naudotis pagal Sutarties 1 priede nustatytus reikalavimus, nepatirdamas jokių papildomų išlaidų. Riziką dėl šių išlaidų prisiima Tiekėjas;

3.3.2. Sistemos priežiūros paslaugos, nurodytos Sutarties 3 punkto lentelės 4 eilutėje, perkamos pagal fiksuoto įkainio kainodarą. Į šių paslaugų įkainį (be PVM) turi būti įskaičiuoti visi mokesčiai (išskyrus PVM) ir visos Tiekėjo patirtos ir (ar) galimos patirti tiesioginės ir netiesioginės išlaidos, susijusios su Sistemos priežiūros paslaugų teikimu. Sistemos priežiūros paslaugų kiekis, nurodytas Sutarties 3.2 punkto lentelės 4 eilutėje, yra maksimalus.

3.4. Prekių ir paslaugų kainos (be PVM) yra nustatytos visam Sutarties galiojimo laikotarpiui ir nebus keičiamos, o Sistemos priežiūros paslaugų įkainis gali būti peržiūrimas (perskaičiuojamas) tik Sutartyje nustatytomis sąlygomis ir tvarka.

3.5. Sistemos priežiūros paslaugų įkainis (be PVM) Sutarties galiojimo laikotarpiu gali būti

peržiūrimas (perskaičiuojamas) tokiomis sąlygomis ir tvarka:

3.5.1. Sistemos priežiūros paslaugų įkainio (be PVM) perskaičiavimas inicijuojamas rašytiniu Šalies prašymu. Sutartyje numatytas įkainis (be PVM) gali būti perskaičiuojamas, jeigu Valstybės duomenų agentūros (www.stat.gov.lt) kas ketvirtį skelbiamo ūkio subjektams suteiktų paslaugų kainų indekso „J62 Kompiuterių programavimo, konsultacinė ir susijusi veikla“ (toliau – PKI) pokytis (k), apskaičiuotas, kaip nustatyta Sutarties 3.5.2 papunktyje, yra didesnis kaip 7 proc. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo;

3.5.2. Sistemos priežiūros paslaugų įkainis (be PVM) perskaičiuojamas pagal formulę:

, kur

a - įkainis (Eur be PVM) (Tiekėjo pasiūlyme Pirkimui nurodytas įkainis (jei įkainis (be PVM) perskaičiuojamas pirmą kartą) arba paskutinio perskaičiavimo įkainis (be PVM) (jei įkainis (be PVM) jau buvo perskaičiuotas);

a1 – perskaičiuotas (pakeistas) įkainis (Eur be PVM);

k – pagal PKI apskaičiuotas kainų pokytis (padidėjimas arba sumažėjimas) (proc.).

„k“ reikšmė skaičiuojama pagal formulę:

, kur

Indnaujausias - kreipimosi dėl įkainio (be PVM) perskaičiavimo išsiuntimo kitai Šaliai dieną naujausias paskelbtas PKI;

Indpradžia – laikotarpio pradžios datos (ketvirčio) PKI.

Įkainio (be PVM) pirmojo perskaičiavimo atveju, laikotarpio pradžia (ketvirtis) yra paskutinės Pirkimo, kurio pagrindu sudaryta ši Sutartis, pasiūlymų pateikimo termino dienos ketvirtis.

Įkainio (be PVM) antrojo ir vėlesnių perskaičiavimų atveju, laikotarpio pradžia (ketvirtis) yra paskutinį kartą įkainio (be PVM) perskaičiavimo metu taikyto atitinkamo PKI reikšmės ketvirtis.

3.5.3. esamos ir bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai): <https://osp.stat.gov.lt/statistiniu-rodikliu-analize#/> pasirenkant: Ūkis ir finansai (makroekonomika)\Kainų indeksai, pokyčiai ir kainos\Ūkio subjektams suteiktų paslaugų kainų indeksai (PKI) ir kainų pokyčiai\Ūkio subjektams suteiktų paslaugų kainų indeksai\Ūkio subjektams suteiktų paslaugų kainų indeksai (2021 m. – 100)\Lentelės parinktys\Ekonominės veiklos rūšis\J62 Kompiuterių programavimo, konsultacinė ir susijusi veikla (nurodomas laikotarpis);

3.5.4. skaičiavimams indeksų reikšmės apvalinamos keturių skaitmenų po kablelio tikslumu. Apskaičiuotas pokytis („k“) tolesniuose skaičiavimuose apvalinamas iki vieno skaitmens po kablelio tikslumu, o apskaičiuotas įkainis „a1“ suapvalinamas iki dviejų skaitmenų po kablelio tikslumu;

3.5.5. pirmosios peržiūros terminas netaikomas ir peržiūros dažnumas nėra ribojamas;

3.5.6. vėlesnis įkainio perskaičiavimas negali apimti laikotarpio, už kurį jo perskaičiavimas jau buvo atliktas;

3.5.7. perskaičiuotas įkainis (be PVM) įforminamas rašytiniu Šalių susitarimu. Šalys privalo sudaryti susitarimą dėl įkainio (be PVM) perskaičiavimo per 10 darbo dienų nuo Šalies prašymo kitai Šaliai perskaičiuoti įkainį pateikimo dienos. Šalys privalo susitarime dėl įkainio perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį („k“), perskaičiuotą įkainį (be PVM) ir, esant poreikiui, perskaičiuotą pradinę Sutarties vertę. Perskaičiuojant pradinę Sutarties vertę, perskaičiavimas taikomas ne visai pradinei Sutarties vertei, bet tik neišpirktiems pagal Sutartį Sistemos priežiūros paslaugų kiekiams. Susitarimas padidinti / sumažinti Sistemos priežiūros paslaugų įkainį (be PVM) ir, esant poreikiui, atitinkamai pakeisti pradinę Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi;

3.5.8. perskaičiuotas įkainis (be PVM) taikomas tik toms Sistemos priežiūros paslaugoms, kurios bus teikiamos po susitarimo dėl šių paslaugų įkainio (be PVM) perskaičiavimo įsigaliojimo;

3.5.9. Sistemos priežiūros paslaugų, suteiktų iki susitarimo dėl šių paslaugų įkainio (be PVM) perskaičiavimo įsigaliojimo ir Sistemos priežiūros paslaugų, suteiktų pažeidus šių paslaugų suteikimo terminus ir Tiekėjui nepateikus šių terminų praleidimą patvirtinančių objektyvių įrodymų, šių paslaugų įkainis (be PVM) nebus perskaičiuojamas, jei jis didėja.

3.6. Tuo atveju, jei Sutarties vykdymo metu pasikeičia prekėms ir (ar) paslaugoms taikomas PVM tarifo dydis, prekių ir paslaugų kainos ir įkainiai be PVM nekeičiami, perskaičiuojama tik PVM dalis. PVM pokyčio dydis yra proporcingas PVM tarifo pokyčio dydžiui. Pakeitimai dėl prekėms ir (ar) paslaugoms taikomo PVM tarifo įforminami Šalių pasirašomu susitarimu, kuris tampa neatskiriama Sutarties dalimi ir taikomi tik tuo atveju, jei prekės bus tiekiamos ir (ar) paslaugos teikiamos (nesuteikta jų dalis) po Šalių pasirašyto susitarimo įsigaliojimo dienos, išskyrus atvejus, kai Tiekėjas pažeidžia Sutartyje nustatytus terminus.

3.7. Pirkėjas už Sutartyje nustatyta tvarka priimtas paslaugas atsiskaitys per 30 kalendorinių dienų nuo sąskaitos faktūros gavimo dienos. Sistemos diegimo laikotarpiu Tiekėjas sąskaitas faktūras pateikia tik Šalims suderinus ir pasirašius suteiktų paslaugų perdavimo - priėmimo aktus. Tiekėjas visas pagal Sutartį išrašomas sąskaitas faktūras privalo pateikti tik elektroniniu būdu sąskaitų administravimo bendrojoje informacinėje sistemoje (SABIS).

3.8. Pirkėjas gali tiesiogiai atsiskaityti su subtiekėjais. Apie šią galimybę Pirkėjas informuoja subtiekėją atskiru pranešimu per 3 darbo dienas nuo pranešimo iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi ne vėliau kaip per 2 darbo dienas raštu pateikti prašymą Pirkėjui. Tokiu atveju Pirkėjas, Tiekėjas ir subtiekėjas sudaro trišalę sutartį, kurioje pateikiama tiesioginio atsiskaitymo su subtiekėju tvarka, įskaitant teisę Tiekėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties vykdymo.

1. **Prekių ir paslaugų perdavimo tvarka**

4.1. Sistemos diegimo laikotarpiu suteiktų paslaugų perdavimo ir priėmimo aktus suderina ir el. būdu pasirašo Šalių atsakingi atstovai.

4.2. Galutinis perdavimo ir priėmimo aktas pateikiamas įdiegus ir sukonfigūravus Sistemą.

4.3. Pirkėjas, patikrinęs ir įsitikinęs, kad suteiktos paslaugos atitinka Sutartyje nustatytus reikalavimus, ne vėliau kaip per 10 darbo dienų nuo atitinkamo perdavimo - priėmimo akto gavimo dienos privalo jį pasirašyti Perdavimo ir priėmimo akto pasirašymas neapriboja Pirkėjo teisės pareikšti reikalavimus dėl paslėptų prekių ar paslaugų trūkumų, kurių Pirkėjas negalėjo nustatyti suteiktų paslaugų priėmimo metu.

4.4. Jeigu suteiktų ar paslaugų priėmimo metu nustatomi trūkumai ir (ar) neatitiktis Sutartyje nustatytiems reikalavimams ar kitokie nukrypimai nuo Sutarties, Pirkėjas turi teisę atsisakyti pasirašyti perdavimo - priėmimo aktą, nurodydamas tokio sprendimo motyvus (jei įmanoma, nurodydamas ir priemones, kurių Tiekėjas privalo imtis, kad paslaugos atitiktų Sutarties reikalavimus ir perdavimo ir priėmimo aktas būtų pasirašytas), o Tiekėjas privalo per Pirkėjo nurodytą protingą terminą, ne trumpesnį kaip 10 darbo dienų (jei Sutartyje nenustatyta kitaip), savo jėgomis ir lėšomis pašalinti trūkumus ir (ar) neatitikimus ar kitokius nukrypimus nuo Sutarties, kad perdavimo - priėmimo aktas būtų pasirašytas.

4.5. Tiekėjui per Pirkėjo nurodytą terminą nepašalinus nustatytų trūkumų ir (ar) neatitikimų ar kitų nukrypimų nuo Sutarties, Tiekėjas, Pirkėjui pareikalavus, moka Pirkėjui Sutartyje nustatytas netesybas.

1. **Šalių teisės ir įsipareigojimai**

5.1. Tiekėjas įsipareigoja:

5.1.1. per 5 darbo dienas nuo Sutarties pasirašymo dienos pateikti Pirkėjui 5 proc. nuo pradinės Sutarties vertės Eur be PVM dydžio Sutarties įvykdymo užtikrinimą, išduotą banko, kredito unijos, kito turinčio teisę teikti šias paslaugas garantuotojo (toliau – garantas) ar draudimo bendrovės (toliau – laiduotojas), galiojantį 44 mėnesius ir jo apmokėjimą patvirtinantį dokumentą (jeigu Tiekėjas pateikia draudimo bendrovės išduotą Sutarties įvykdymo užtikrinimą). Sutarties įvykdymo užtikrinimu garantas (laiduotojas) privalo neatšaukiamai ir besąlygiškai įsipareigoti ne vėliau kaip per 15 (penkiolika) kalendorinių dienų nuo rašytinio pranešimo iš Pirkėjo gavimo apie Tiekėjo Sutartyje nustatytų įsipareigojimų dalinį ar visišką jų nevykdymą arba netinkamą vykdymą ir (ar) Sutarties nutraukimą dėl Tiekėjo padaryto esminio Sutarties pažeidimo sumokėti Pirkėjui Sutarties įvykdymo užtikrinimo sumą, pinigus pervesdamas į Pirkėjo nurodytą sąskaitą. Negali būti nurodyta, kad garantas (laiduotojas) atsako tik už tiesioginių nuostolių atlyginimą. Tiekėjas privalo užtikrinti, kad Sutarties įvykdymo užtikrinimas nepertraukiamai galiotų iki Sutarties galiojimo termino pabaigos. Sutarties įvykdymo užtikrinimas yra neatskiriama Sutarties dalis. Sutarties įvykdymo užtikrinimu garantuojamas (užtikrinamas) Tiekėjo sutartinių įsipareigojimų tinkamas įvykdymas;

5.1.2. parengti Sistemos projektą pagal Sutarties 1 priede „Techninė specifikacija“ nurodytus reikalavimus;

5.1.3. sukomplektuoti ir įdiegti prekes, suteikti paslaugas, vadovaujantis Sutarties nuostatomis, galiojančių teisės aktų reikalavimais, laikantis geriausios praktikos;

5.1.4. Sistemos priežiūros paslaugas pradėti teikti nuo Sistemos perdavimo ir priėmimo akto pasirašymo dienos (išskyrus atvejus, kai Sutartis nutraukiama anksčiau nurodyto termino, pasikeičia šių paslaugų poreikis ar pan.);

5.1.5. užtikrinti, kad prekės ir paslaugos atitiks Sutarties priede keliamus reikalavimus;

5.1.6. 36 mėnesių laikotarpiu nuo Sistemos perdavimo ir priėmimo akto pasirašymo dienos Sutarties priede nurodytomis sąlygomis ir tvarka užtikrinti Sistemos garantinę priežiūrą;

5.1.7. užtikrinti, kad vykdant Sutartį neatsirastų sąlygų, kurios yra laikomos keliančiomis grėsmę nacionaliniam saugumui taip, kaip tai yra nustatyta Lietuvos Respublikos viešųjų pirkimų įstatymo (toliau – VPĮ) 37 straipsnio 9 dalyje ir 47 straipsnio 9 dalyje (taikoma, kol šios nuostatos galioja). Pirkėjui gavus informacijos ar kilus abejonių dėl Sutarties vykdymo neatitikties nacionalinio saugumo interesams, Tiekėjas Pirkėjo prašymu turi pateikti Sutarties vykdymo atitiktį nacionalinio saugumo interesams (VPĮ 37 straipsnio 9 dalyje ir 47 straipsnio 9 dalyje nustatytų sąlygų nebuvimui) įrodančius dokumentus ne vėliau kaip per 5 darbo dienas nuo tokio Pirkėjo prašymo pateikimo dienos. Tiekėjui neužtikrinus Sutarties vykdymo atitikties nacionalinio saugumo interesams, Pirkėjas turi teisę nutraukti Sutartį vienašališkai;

5.1.8. Sutarties vykdymo metu nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui įvykdyti įsipareigojimus pagal Sutartyje, įskaitant jos priedą, nurodytus reikalavimus ir (ar) terminus arba gali turėti įtakos vykdomų įsipareigojimų apimčiai ir (ar) kokybei, ir pateikti tai patvirtinančius įrodymus;

5.1.9. užtikrinti, kad Sutartį vykdys kvalifikuoti specialistai;

5.1.10. bendradarbiauti su Pirkėju visu Sutarties vykdymo metu, Pirkėjui prašant pateikti visą su Sutarties vykdymo eiga susijusią informaciją, vadovautis Pirkėjo teikiamomis pastabomis, atsižvelgti į keliamus kokybės ir kitus reikalavimus;

5.1.11. įdiegus Sistemąapmokyti Pirkėjo paskirtus darbuotojus darbui su Sistema;

5.1.12. Prekes įdiegti ir sukonfigūruoti, paslaugas teikti prisiimant riziką, naudojant savo medžiagas, priemones, mechanizmus ir įrangą, jeigu Sutartyje nenurodyta kitaip;

5.1.13. garantuoti, kad tretieji asmenys į prekes neturi jokių teisių ar pretenzijų ir jos nėra teisminio ginčo objektas;

5.1.14. užtikrinti, kad Sutartį vykdys tik tokią teisę turintys asmenys, jei Tiekėjo kvalifikacija nebuvo tikrinama visa apimtimi;

5.1.15. sudarius Sutartį, tačiau ne vėliau negu Sutartis pradedama vykdyti, pranešti Pirkėjui tuo metu žinomų subtiekėjų pavadinimus, kontaktinius duomenis ir jų atstovus, taip pat informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Tiekėjas atsako už subtiekėjų (jei tokie yra pasitelkiami) prievolių vykdymą ar netinkamą vykdymą;

5.1.16. užtikrinti asmens duomenų saugumą ir asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis;

5.1.17. atlyginti Pirkėjui ar trečiajai šaliai nuostolius, kuriuos sukėlė Tiekėjo ar jo darbuotojų veikimas ar neveikimas;

5.1.18. vykdyti Pirkėjo teisėtus nurodymus, susijusius su Sutarties vykdymu;

5.1.19. naudoti iš Pirkėjo gautą informaciją tik sutartiniams įsipareigojimams įvykdyti;

5.1.20. tinkamai ir laiku vykdyti kitus įsipareigojimus, nustatytus Sutartyje ir galiojančiuose Lietuvos Respublikos teisės aktuose.

5.2. Tiekėjas turi teisę:

5.2.1. gauti iš Pirkėjo informaciją ir (ar) duomenis, reikalingus įsipareigojimams pagal Sutartį įvykdyti;

5.2.2. gauti apmokėjimą už pagal pasirašytus perdavimo ir priėmimo aktus Sutartyje nustatyta tvarka ir terminais pagal Sutarties 3 punkte nurodytas kainas ir įkainius;

5.2.3. Sutarties vykdymo metu pakeisti (Pirkėjui pareikalavus – privalo pakeisti) subtiekėjus arba pasitelkti naujus. Apie tai Tiekėjas turi informuoti Pirkėją, nurodydamas subtiekėjo pakeitimo ar pasitelkimo priežastis. Jei keičiami subtiekėjai, kurių pajėgumais Tiekėjas remiasi, kartu su informacija apie naujus subtiekėjus turi būti pateikti naujo subtiekėjo pašalinimo pagrindų nebuvimą ir atitiktį kvalifikacijos reikalavimams patvirtinantys dokumentai. Jei Sutartyje keičiami subtiekėjai, kurių pajėgumais Tiekėjas nesiremia, subtiekėjo pašalinimo pagrindų nebuvimą patvirtinantys dokumentai turi būti pateikiami tuo atveju, jei jų reikalauja Pirkėjas. Gavęs tokį pranešimą ir privalomus pateikti subtiekėjo dokumentus, Pirkėjas kartu su Tiekėju, jei visi privalomi pateikti dokumentai tinkami, sudaro susitarimą dėl subtiekėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Tiekėjas negali vienašališkai keisti ar pasitelkti naujų subtiekėjų, apie tai neinformavęs Pirkėjo ir tokio pakeitimo neįforminęs susitarimu dėl Sutarties pakeitimo. Jei pakeisto subtiekėjo, kurio pajėgumais Tiekėjas remiasi, padėtis atitinka bent vieną pagal VPĮ 46 straipsnį nustatytą pašalinimo pagrindą, Pirkėjas reikalauja, kad Tiekėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju;

5.2.4. reikalauti iš Pirkėjo mokėti 0,02 proc. nuo laiku neapmokėtos sąskaitos faktūros sumos be PVM delspinigius už kiekvieną uždelstą dieną, jei Pirkėjas dėl savo kaltės vėluoja atlikti mokėjimą Sutartyje nustatytais terminais;

5.2.5. Tiekėjas turi ir kitas Sutarties ir Lietuvos Respublikoje galiojančių teisės aktų numatytas teises.

5.3. Pirkėjas įsipareigoja:

5.3.1. pagal galimybes suteikti visą turimą informaciją ir (ar) duomenis, reikalingus Tiekėjui jo įsipareigojimams pagal Sutartį įvykdyti, ne vėliau kaip per 5 darbo dienas nuo Tiekėjo atitinkamo prašymo dienos;

5.3.2. priimti tinkamai suteiktas paslaugas ir Sutartyje nustatytomis sąlygomis pasirašyti jų perdavimo ir priėmimo aktus;

5.3.3. sumokėti Tiekėjui už pagal perdavimo ir priėmimo aktus priimtas paslaugas Sutartyje nustatyta tvarka ir terminais pagal Sutarties 3 punkte nurodytas kainas ir įkainius.

5.4. Pirkėjas turi teisę:

5.4.1. reikalauti, kad sutartiniai įsipareigojimai būtų vykdomi tinkamai ir kokybiškai pagal Sutartyje numatytus terminus ir reikalavimus, kontroliuoti Sutarties vykdymą, teikti pastabas dėl netinkamo sutartinių įsipareigojimų vykdymo, taip pat reikalauti, kad Tiekėjas pašalintų prekių ir (ar) paslaugų trūkumus ir (ar) neatitikimus, jei prekės ir (ar) paslaugos neatitinka Sutartyje nurodytų reikalavimų, ar nustačius kitus trūkumus;

5.4.2. nepasirašyti perdavimo ir priėmimo akto ir nemokėti už netinkamai įdiegtas ar sukonfigūruotas prekes ir (ar) netinkamai ir nekokybiškai suteiktas paslaugas, neatitinkančias Sutartyje nurodytų reikalavimų, kol nebus pašalinti trūkumai ir (ar) neatitikimai;

5.4.3. nemokėti už atskirus Sistemos įdiegimo etapus, kol nebus pašalinti trūkumai ir ištaisytos klaidos;

5.4.4. reikalauti iš Tiekėjo sumokėti 0,02 (dviejų šimtųjų) proc. delspinigius nuo už vėluojamus įvykdyti įsipareigojimus mokėtinos sumos be PVM už kiekvieną uždelstą dieną, jei Tiekėjas dėl savo kaltės vėluoja įdiegti ir sukonfigūruoti Prekes ar suteikti Paslaugas ar nepašalina nurodytų jų trūkumų ir (ar) neatitikimų Sutartyje ar jos priede nustatytais terminais (pažeidžia bent vieną terminą);

5.4.5. reikalauti iš Tiekėjo sumokėti 100 Eur dydžio baudą už kiekvieną uždelstą dieną, jei Tiekėjas dėl savo kaltės vėluoja suteikti Sistemos priežiūros paslaugas ar vykdyti garantinius įsipareigojimus Sutartyje numatytais terminais;

5.4.6. Pirkėjas turi ir kitas Sutarties ir Lietuvos Respublikoje galiojančių teisės aktų numatytas teises.

**6. Šalių atsakomybė**

6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

6.2. Jei Tiekėjas dėl savo kaltės vėluoja įdiegti ir sukonfigūruoti prekes ar suteikti paslaugas ar nepašalina nurodytų jų trūkumų ir (ar) neatitikimų Sutartyje nustatytais terminais (pažeidžia bent vieną terminą), Pirkėjui pareikalavus, Tiekėjas moka Pirkėjui 0,02 (dviejų šimtųjų) proc. dydžio delspinigius nuo už vėluojamus įvykdyti įsipareigojimus mokėtinos sumos be PVM už kiekvieną uždelstą jų įvykdymo termino dieną.

6.3. Jei Tiekėjas dėl savo kaltės vėluoja suteikti Sistemos priežiūros paslaugas ar vykdyti garantinės priežiūros įsipareigojimus Sutartyje ar jos priede nustatytais terminais (pažeidžia bent vieną terminą), Pirkėjui pareikalavus, Tiekėjas moka Pirkėjui 100 Eur dydžio baudą už kiekvieną uždelstą dieną.

6.4. Jeigu Pirkėjas dėl savo kaltės neatlieka mokėjimo per Sutartyje nurodytą terminą, Tiekėjui pareikalavus, moka Tiekėjui už kiekvieną pradelstą dieną 0,02 (dviejų šimtųjų) proc. dydžio delspinigius, skaičiuojamus nuo laiku neapmokėtos sumos.

6.5. Baudos ir delspinigiai turi būti sumokami per 5 darbo dienas nuo jų pareikalavimo dienos. Jei Tiekėjas baudų ir (ar) delspinigių nesumoka per nurodytą terminą, Pirkėjas turi teisę juos išskaičiuoti iš Tiekėjui mokėtinų sumų (jei jų yra) arba pasinaudoti Sutarties įvykdymo užtikrinimu.

**7. Susirašinėjimas**

7.1. Sutarties Šalys susirašinėja lietuvių kalba. Visi pranešimai, sutikimai, užsakymai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais:

|  |  |  |
| --- | --- | --- |
|  | **Pirkėjo** | **Tiekėjo** |
| Vardas, pavardė | Aurimas Bružas |  |
| Adresas | Pramonės g. 11, LT-28216 Utena |  |
| Telefonas | +370 693 63365 |  |
| El. paštas | aurimas.bruzas@ust.lt |  |

7.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip per 14 dienų. Jei Šaliai nepavyksta laikytis šio reikalavimo, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto turimais duomenis.

**8. Sutarties galiojimas, pakeitimas ir nutraukimas**

8.1Sutartis įsigalioja, kai abi Sutarties Šalys ją pasirašo kvalifikuotais elektroniniais parašais ir Tiekėjas per 5 darbo dienas nuo Sutarties pasirašymo dienos pateikia Pirkėjui Sutarties 5.1.1 papunktyje nurodytą Sutarties įvykdymo užtikrinimą ir jo apmokėjimą patvirtinantį dokumentą (jeigu Tiekėjas pateikia draudimo bendrovės išduotą Sutarties įvykdymo užtikrinimą). Tiekėjui nepateikus Sutarties įvykdymo užtikrinimo ir jo apmokėjimą patvirtinančio dokumento (jeigu Tiekėjas pateikia draudimo bendrovės išduotą Sutarties įvykdymo užtikrinimą), Sutartis neįsigalioja.

8.2. Sutartis galioja iki visiško Šalių sutartinių įsipareigojimų įvykdymo, bet ne ilgiau kaip 44 mėnesius. Sutarties galiojimo pabaiga neatleidžia Šalių nuo pareigos tinkamai įvykdyti Sutartimi prisiimtus įsipareigojimus.

8.3. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatyta tvarka.

8.4. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą nesutinkanti pakeisti atitinkamą Sutarties sąlygą kita šalis motyvuotai atsako per 10 darbo dienų nuo prašymo pateikimo dienos. Šalims tarpusavyje susitarus dėl Sutarties sąlygų keitimo, šie keitimai įforminami rašytiniu abiejų Šalių susitarimu, kuris tampa neatskiriama Sutarties dalimi.

8.5. Sutartis gali būti nutraukta prieš terminą bendru Šalių susitarimu.

8.6. Kiekviena iš Šalių gali vienašališkai nutraukti Sutartį, raštu įspėjusi kitą Šalį prieš10 darbo dienų iki numatomos Sutarties nutraukimo dienos, jeigu kita Šalis nevykdo sutartinių įsipareigojimų arba netinkamai juos vykdo ir tai yra esminis Sutarties pažeidimas. Sutarties esminiais pažeidimais laikomi šie atvejai:

8.6.1. Tiekėjas nepradeda laiku vykdyti Sutarties arba ją vykdo taip lėtai, kad įdiegti ir sukonfigūruoti prekes ir suteikti paslaugas iki Sutarties 2.1 papunktyjenurodyto termino tampa nebeįmanoma;

8.6.2. Tiekėjas vėluoja įvykdyti Sutarties 2.1 papunktyje nurodytus įsipareigojimus daugiaukaip 20 darbo dienų;

8.6.3. Tiekėjas nepašalina Sutarties vykdymo trūkumų ir (ar) neatitikimų per Pirkėjonurodytą terminą, ne trumpesnį kaip 10 darbo dienų, ir, gavęs įspėjimą raštu dėl netinkamoįsipareigojimų vykdymo, jų neįvykdo per Pirkėjo nurodomą papildomą terminą;

8.6.4. Tiekėjas nepratęsia arba nepateikia naujo Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimas) pagal Sutarties 5.1.1 papunkčio nuostatas;

8.6.5. Tiekėjas vienašališkai pakeičia arba pasitelkia naujus subtiekėjus, apie tai neinformavęs Pirkėjo ir nesudaręs susitarimo dėl Sutarties pakeitimo;

8.6.6. Pirkėjas, nesant Tiekėjo kaltės, vėluoja atlikti mokėjimą daugiau kaip 60 darbo dienų ir, gavęs įspėjimą raštu dėl vėlavimo atlikti mokėjimą, mokėjimo neatlieka per 10 darbo dienų nuo įspėjimo gavimo dienos;

8.6.7. kitais atvejais nustatydamos esminius Sutarties pažeidimus, Šalys vadovaujasi Lietuvos Respublikos civilinio kodekso 6.217 straipsnio nuostatomis. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

8.7. Pirkėjas turi teisę vienašališkai nutraukti Sutartį VPĮ 90 straipsnyje nustatytais atvejais ir tvarka.

**9. Kitos nuostatos**

9.1. Vykdydamos Sutartį Šalys vadovaujasi Lietuvos Respublikos civiliniu kodeksu, Lietuvos Respublikos įstatymais, kitais Lietuvos Respublikos teisės aktais ir Sutarties sąlygomis.

9.2. Pirkimas laikomas žaliuoju pirkimu, nes perkamos nematerialaus pobūdžio (intelektinės) prekės ir paslaugos, nesusijusios su materialaus objekto sukūrimu, kurių tiekimo (teikimo) metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, kaip numatyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, aprašo patvirtinimo“ (toliau – Aprašas), 4.4.4 papunktyje.

9.3. Vadovaujantis Aprašo 4.4.4.1 papunkčiu, siekiant sunaudoti mažiau gamtos išteklių, visa pagal šią Sutartį vykdoma komunikacija ir teikiama dokumentacija, įskaitant sąskaitas faktūras, priėmimo ir perdavimo aktus, turi būti sudaryta elektronine forma ir teikiama elektroninėmis ryšio priemonėmis (nerengiami popieriniai dokumentai). Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, nurodytus Apraše.

9.4. Iškilusius nesutarimus Šalys sprendžia tarpusavio susitarimu, o nepavykus susitarti – Lietuvos Respublikos įstatymų nustatyta tvarka Lietuvos Respublikos teismuose pagal Pirkėjo buveinės vietą.

9.5. Šalys įsipareigoja laikytis konfidencialumo: neatskleisti raštu, žodžiu ar kitokiu būdu tretiesiems asmenims jokios komercinės ar finansinės informacijos, kurią sužinojo bendradarbiaudamos Sutarties pagrindu.

**10. Priedai**

10.1. Sutarties 1 priedas. Techninė specifikacija.

**Pirkėjo vardu Tiekėjo vardu**

|  |  |
| --- | --- |
| UAB „Utenos šilumos tinklai“  Pramonės g. 11, LT-28216 Utena  Įmonės kodas 183843314  PVM mokėtojo kodas LT838433113  a. s. LT837044060002519925  AB SEB bankas  Tel. +370 389 63641  El. paštas siluma@ust.lt | Tiekėjo pavadinimas  adresas,  Įmonės kodas  PVM mokėtojo kodas  sąskaitos numeris  banko pavadinimas,  Tel.  El. paštas |
| Direktorius  Darius Šinkūnas | Pareigos  Vardas Pavardė |