**UAB „UTENOS ŠILUMOS TINKLAI“**

PATVIRTINTA

2025-03-21 Viešojo pirkimo komisijos

posėdžio protokolu Nr. NDNSP 25-01-02

**NUOTOLINIO ATSISKAITOMŲJŲ (ĮVADINIŲ) ŠILUMOS APSKAITOS PRIETAISŲ NUSKAITYMO SISTEMOS PROJEKTAVIMAS IR ĮDIEGIMAS 25-01**

**SUPAPRASTINTAS ATVIRAS KONKURSAS**

**PIRKIMO SĄLYGOS**

**2025 m.**

**Utena**

TURINYS

1. BENDROSIOS NUOSTATOS
2. PIRKIMO OBJEKTAS
3. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI, REIKALAVIMAI APLINKOS APSAUGOS VADYBOS SISTEMOS STANDARTAMS
4. TIEKĖJŲ GRUPĖS DALYVAVIMAS PIRKIMO PROCEDŪROSE
5. PASIŪLYMO RENGIMAS, PATEIKIMAS, KEITIMAS
6. PASIŪLYMŲ GALIOJIMO UŽTIKRINIMAS
7. PIRKIMO DOKUMENTŲ PAAIŠKINIMAS IR PATIKSLINIMAS
8. SUSIPAŽINIMO SU DALYVIŲ PASIŪLYMAIS PROCEDŪROS
9. PASIŪLYMŲ NAGRINĖJIMAS, VERTINIMAS IR PALYGINIMAS
10. PASIŪLYMŲ ATMETIMO PRIEŽASTYS
11. INFORMAVIMAS APIE PIRKIMO PROCEDŪRŲ REZULTATUS
12. PIRKIMO SUTARTIES SUDARYMAS
13. PRETENZIJŲ IR GINČŲ NAGRINĖJIMO TVARKA
14. BAIGIAMOSIOS NUOSTATOS
15. PRIEDAI

**1. BENDROSIOS NUOSTATOS**

1.1. Pirkimą atlieka UAB „Utenos šilumos tinklai“, Pramonės g. 11, LT-28216 Utena, įmonės kodas 183843314 (toliau – Perkantysis subjektas). Perkantysis subjektas yra pridėtinės vertės mokesčio (toliau – PVM) mokėtojas, PVM mokėtojo kodas LT838433113.

1.2. Viešasis pirkimas (toliau – pirkimas) vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Pirkimų įstatymas), Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais, šio pirkimo sąlygomis. Vartojamos pagrindinės sąvokos apibrėžtos Pirkimų įstatyme ir Viešųjų pirkimų įstatyme.

1.3. Pirkimo tikslas – išrinkti tiekėją (toliau – tiekėjas, dalyvis) ir su juo sudaryti pirkimo sutartį (toliau – sutartis), kurią vykdant būtų įdiegta nuotolinio atsiskaitomųjų (įvadinių) šilumos apskaitos prietaisų nuskaitymo sistema (Pagrindinis BVPŽ kodas – 3258100-9).

1.4. Pirkimą atlieka Perkančiojo subjekto sudaryta viešojo pirkimo komisija (toliau – Komisija).

1.5. Pirkimas vykdomas Centrinės viešųjų pirkimų informacinės sistemos (toliau – CVP IS) priemonėmis, pasiekiamomis <https://viesiejipirkimai.lt>. Pirkime gali dalyvauti tik CVP IS registruoti tiekėjai. Bet kokia informacija, Pirkimo sąlygų paaiškinimai, pranešimai ar kitas Perkančiojo subjekto ir Tiekėjo susirašinėjimas vyks tik CVP IS susirašinėjimo priemonėmis.

1.6. Pirkimo sąlygos nustatytos pirkimo dokumentuose, kuriuos sudaro:

1.6.1. skelbimas apie pirkimą;

1.6.2. pirkimo sąlygos (kartu su priedais);

1.6.3. pirkimo dokumentų paaiškinimai (patikslinimai), taip pat atsakymai į dalyvių klausimus (jeigu bus);

1.6.4. kita CVP IS priemonėmis pateikta informacija.

1.7. Jeigu yra prieštaravimų, neatitikimų tarp skelbimo ir pirkimo sąlygų, teisinga laikoma informacija, nurodyta skelbime.

1.8. Jeigu yra prieštaravimų, neatitikimų tarp pirkimo sąlygų ir jų priedų, teisinga laikoma informacija, nurodyta pirkimo sąlygose.

1.9. Jeigu Perkantysis subjektas patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija.

1.10. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

1.11. Perkančiojo subjekto kontaktiniai asmenys:

1.11.1. Pirkimo organizaciniais klausimais – Komisijos narys Vaidotas Jurkynas, Pramonės g. 11, LT-28216 Utena, 212 kab., tel. +370 389 6 36 47, el. paštas [vaidotas.jurkynas@ust.lt](mailto:vaidotas.jurkynas@ust.lt) ;

1.11.2. Pirkimo techniniais klausimais – Komisijos narys Aurimas Bružas, Pramonės g. 11, LT-28216 Utena, tel. +370 389 7 15 41, el. paštas [aurimas.bruzas@ust.lt](mailto:aurimas.bruzas@ust.lt) .

**2. PIRKIMO OBJEKTAS**

2.1. Pirkimo objektas – atsiskaitomųjų (įvadinių) šilumos apskaitos prietaisų, termofikacinio vandens papildymo skaitiklių duomenų nuotolinio nuskaitymo, surinkimo ir perdavimo sistema (toliau - Sistema), įskaitant jos projektavimą, įrangos sukomplektavimą, įrangos montavimą, įdiegimą, priežiūrą ir veikimo užtikrinimą 36 (trisdešimt šešiems) mėnesiams. Pirkimo objekto detalus aprašymas ir reikalavimai nurodyti Pirkimo sąlygų 1 priede „Techninė specifikacija“.

2.2. Pirkimo objektas į atskiras dalis neskaidomas.

2.3. Pirkimas per Centrinę perkančiąją organizaciją (toliau - CPO) neatliekamas, nes reikiamų prekių CPO kataloge nėra.

2.4. Sistemos projektavimo, įrangos sukomplektavimo ir įdiegimo terminas – 7 (Septyni) mėnesiai. Sistemos veikimo užtikrinimo paslaugos teikimo (duomenų surinkimas, perdavimas, kaupimas ir analizė; ataskaitų formavimas ir pateikimas į Bilingo sistemą; darbingumo palaikymas ir techninė priežiūra) terminas - 36 (Trisdešimt šeši) mėnesiai.

* 1. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.4 punktu.

2.6. Pirkimo sąlygose ir jų prieduose nurodyti standartai, procesai, tipai suprantami kaip nurodyti standartai, procesai, tipai arba lygiaverčiai. Siūlant lygiaverčius, nei nurodyti pirkimo sąlygose ir jų prieduose standartus, procesus, tipus, tiekėjas, vadovaujantis Pirkimų įstatymo 52 str. nuostatomis, turi įrodyti siūlomų standartų, procesų, tipų lygiavertiškumą.

**3. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI, REIKALAVIMAI APLINKOS APSAUGOS VADYBOS SISTEMOS STANDARTAMS**

3.1. Tiekėjas (taip pat visi tiekėjų grupės nariai, jei pasiūlymą pateikia tiekėjų grupė) ir ūkio subjektai, kurių pajėgumais remsis tiekėjas, turi neturėti nei vieno tiekėjų pašalinimo pagrindo, atitikti jiems pirkimo dokumentuose keliamus kvalifikacijos reikalavimus ir reikalavimus laikymuisi aplinkos apsaugos vadybos sistemos standartams.

3.2. Tiekėjai, dalyvaujantys pirkime, pareikšdami, kad nėra tiekėjo pašalinimo pagrindų ir, kad jie tenkina pirkimo dokumentuose nustatytus kvalifikacijos reikalavimus, reikalavimus aplinkos apsaugos vadybos sistemos standartams, turi pateikti užpildytą pirkimo sąlygų 4 priedą „Kvalifikacinių reikalavimų ir reikalavimų aplinkos vadybos sistemos standartams atitikties deklaracija“ (toliau – Deklaracija) ir pirkimo sąlygų 3 priedą „Europos bendrasis viešųjų pirkimų dokumentas“ (toliau – EBVPD) pagal Viešųjų pirkimų įstatymo 50 straipsnyje nustatytus reikalavimus. EBVPD pildomas jį įkėlus į Europos Komisijos interneto svetainę [**http://ebvpd.eviesiejipirkimai.lt/espd-web/**](http://ebvpd.eviesiejipirkimai.lt/espd-web/) ir užpildžius bei atsisiuntus pateikiamas kartu ir su pasiūlymu (.xml arba .pdf formatu). EBVPD pildymo instrukciją galima rasti Viešųjų pirkimų tarnybos internetinėje svetainėje adresu <http://vpt.lrv.lt/lt/naujienos/ebvpd-pildymo-rekomendacijos>. Jei pasiūlymą teikia tiekėjų grupė arba tiekėjas pasiūlyme nurodo, kad bus remiamasi kitų ūkio subjektų pajėgumais, kartu su pasiūlymu turi būti pateiktos atskiros kiekvieno grupės nario ir (ar) ūkio subjekto, kurio pajėgumais remiamasi užpildyti EBVPD ir Deklaracijos.

3.3. Perkantysis subjektas pirmiausia atliks EBVPD ir Deklaracijų patikrinimo procedūrą, įvertins pasiūlymus, o po to tikrins, ar šio dalyvio kvalifikacija ir atitiktis aplinkos apsaugos vadybos sistemos standartams atitinka nustatytus reikalavimus, prieš tai tik šio dalyvio paprašęs pateikti 3.6 ir 3.61 punktuose nurodytus kvalifikacijos atitiktį pagrindžiančius dokumentus ir laikymąsi aplinkos apsaugos vadybos sistemos standartams pagrindžiančius dokumentus. Pagal PĮ 37 str. 1 d. Atliekant supaprastintus pirkimus, pažymų, patvirtinančių Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą, nereikalaujama, kai tiekėjas pateikia Europos bendrąjį viešųjų pirkimų dokumentą. Pažymų, patvirtinančių tiekėjo pašalinimo pagrindų nebuvimą, Perkantysis subjektas gali reikalauti iš tiekėjų tik turėdamas pagrįstų abejonių dėl šių tiekėjų patikimumo.

3.4. Perkantysis subjektas pašalina tiekėją iš pirkimo procedūros, jeigu:

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| 3.4.1. | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-1).   Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas Perkančiojo subjekto prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| 3.4.2. | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  **EBVPD III dalies D2 punktas** | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.4.3. | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra Perkantysis subjektas, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba Perkantysis subjektas turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Perkančiajam subjektui reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2).   Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas Perkančiojo subjekto prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkantysis subjektas savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkantysis subjektas neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-3).   Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas Perkančiojo subjekto prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| 3.4.4. | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime ir Perkantysis subjektas dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.4.5. | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar Perkančiojo subjekto sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.4.6. | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.4.7. | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir Perkantysis subjektas gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3> |
| 3.4.8. | Tiekėjas pirkimo metu ėmėsi neteisėtų veiksmų, siekdamas daryti įtaką Perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkantysis subjektas gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.4.9. | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su Perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| 3.4.10. | Tiekėjas yra padaręs rimtą profesinį pažeidimą, dėl kurio Perkantysis subjektas abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> |
| 3.4.11. | Tiekėjas yra padaręs rimtą profesinį pažeidimą, dėl kurio Perkantysis subjektas abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| 3.4.12. | Tiekėjas yra padaręs rimtą profesinį pažeidimą, dėl kurio Perkantysis subjektas abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

3.5. Subtiekėjų, kurių pajėgumais tiekėjas nesiremia, pašalinimo pagrindai ir jų patikrinimo tvarka (jei Perkantysis subjektas tikrina ar nėra tokio subtiekėjo pašalinimo pagrindų) nurodyta sutarties pagrindinėse sąlygose.

3.6. Tiekėjas privalo atitikti visus nustatytus kvalifikacijos reikalavimus:

|  |  |  |
| --- | --- | --- |
|  | **Kvalifikacijos reikalavimai** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus** |
| ***Techninio ir profesinio pajėgumo reikalavimai*** | | |
| 3.6.1. | Tiekėjas, per paskutinius 5 (penkerius) metus iki pasiūlymo pateikimo termino pabaigos yra pristatęs (sumontavęs (įdiegęs)) bent vieną nuotolinio rodmenų nuskaitymo ir/arba perdavimo ir/arba saugojimo ir/arba apdorojimo įrangą bei galutinis rezultatas buvo tinkamas.  Tiekėjai patirtį gali įrodinėti tiek baigtomis sutartimis, tiek nebaigtų vykdyti sutarčių jau įvykdytomis dalimis.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju vertinama būtent konkretaus tiekėjo, dalyvaujančio viešajame pirkime, pristatytos (sumontuotos (įdiegtos)) prekės, jų apimtis, vertė, o ne visas vykdytos sutarties objektas ir tiekėjas prekių sąraše, turi nurodyti visos savo jėgomis atliktos sutarties dalies ir visos sutarties vertę. | Pateikiama:  Pagrindinių per paskutinius 5 (penkis) metus iki pasiūlymo pateikimo termino pabaigos pristatytų (sumontuotų (įdiegtų)) prekių sąrašas, kuriame nurodytos prekių sumos, datos ir prekių gavėjai.  Pirkimo vykdytojas reikalauja kartu pateikti užsakovų pažymas, kuriose būtų nurodytos prekių sumos, datos ir vieta, prekių gavėjai, ar prekės buvo tinkamai pristatytos (sumontuotos (įdiegtos)).  Pateikiama skaitmeninės dokumentų kopijos ir (ar) dokumentai tiesiogiai suformuoti elektroninėmis priemonėmis. |

3.61. Reikalaujami aplinkos apsaugos vadybos sistemos standartai:

|  |  |  |
| --- | --- | --- |
| **Eil. Nr.** | **Reikalavimai** | **Patvirtinančių dokumentų sąrašas** |
| 3.61.1. | Tiekėjas pirkimo sutarties vykdymo laikotarpiu turi taikyti aplinkos apsaugos vadybos priemones: tiekėjas turi būti įdiegęs aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba, kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus. | Nepriklausomos sertifikavimo įstaigos išduotas sertifikatas, patvirtinantis, kad tiekėjas laikosi:  -standarto LST EN ISO 14001:2015 arba  - 2009 m. lapkričio 25 d. Europos Parlamento ir Tarybos reglamentu (EB) Nr. 1221/2009 pripažįstamos Europos Sąjungos aplinkos apsaugos vadybos ir audito sistemos (EMAS) arba kitos aplinkos apsaugos vadybos sistemos, pripažįstamos pagal minėto reglamento 45 straipsnį, reikalavimų.  Perkantysis subjektas priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtina, kad jo taikomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.  *(pateikiamos skaitmeninės dokumentų kopijos*)  Tiekėjas taip pat turi pateikti aprašymą pagrindžiančius dokumentus (pateikiamos šių dokumentų kopijos). |
| *Pastabos:*   1. jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti; 2. tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti; 3. subtiekėjai turi laikytis reikalaujamų aplinkos apsaugos vadybos sistemos standartų, atsižvelgiant į jų prisiimamus įsipareigojimus pirkimo sutarčiai vykdyti. | | |

3.7. Pastabos:

3.7.1. Perkantysis subjektas pasilieka teisę prašyti tiekėjo pateiktų dokumentų skaitmeninių kopijų originalų;

3.7.2. Perkantysis subjektas pripažįsta kitose valstybėse išduotus lygiaverčius pašalinimo pagrindų nebuvimą ar kvalifikacijos reikalavimus įrodančius dokumentus;

3.7.3. jeigu tiekėjas dėl pateisinamų priežasčių negali pateikti Perkančiojo subjekto reikalaujamų jo finansinį ir ekonominį pajėgumą įrodančių dokumentų, jis turi teisę pateikti kitus Perkančiajam subjektui priimtinus dokumentus (jei tokie reikalavimai keliami);

3.7.4. jeigu tiekėjas negali pateikti pirkimo sąlygų 3.4.1., 3.4.2. punktuose nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų pirkimo sąlygų 3.4.1., 3.4.2. punktuose keliamų klausimų, jie gali būti pakeisti priesaikos deklaracija arba oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos;

3.7.5. užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).

3.8. Jei pasiūlymą teikia tiekėjų grupė, pirkimo sąlygų 3.4 punktuose nustatytų tiekėjo pašalinimo pagrindų privalo neturėti kiekvienas tiekėjų grupės narys atskirai, o 3.6 punkte nustatytus kvalifikacijos reikalavimus ir 3.61 punkte nustatytą aplinkos apsaugos vadybos priemonių taikymo reikalavimą turi atitikti bent vienas tiekėjų grupės narys arba visi tiekėjų grupės nariai kartu, atsižvelgiant į jų prisiimtus įsipareigojimus pirkimo sutarčiai vykdyti.

3.9. Tiekėjas gali remtis kitų ūkio subjektų pajėgumais pagal Pirkimų įstatymo 62 straipsnį, kad atitiktų pirkimo dokumentuose nustatytus kvalifikacijos reikalavimus, neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos pirkimo laimėjimo ir sutarties sudarymo atveju bus tiekėjas ar jo pasitelkiamas ūkio subjektas įdarbins.

3.10. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos, profesinės patirties, turėti specialų leidimą ir (arba) būti tam tikros organizacijos nariu (jeigu tokius reikalavimus Perkantysis subjektas kelia) tik tuo atveju, jeigu tie ūkio subjektai, kurių pajėgumais buvo pasiremta, patys suteiks paslaugas/atliks darbus (priklausomai nuo pirkimo objekto), kuriems reikia jų turimų pajėgumų.

3.101. Jeigu dalį paslaugų/darbų vykdys subtiekėjai, jie privalo laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.

3.11. Tiekėjas, pageidaujantis remtis kitų ūkio subjektų pajėgumais, privalo juos nurodyti pasiūlyme ir pateikti dokumentus, įrodančius, kad per visą sutarties vykdymo laikotarpį ūkio subjekto, kurio pajėgumais jis remiasi, ištekliai tiekėjui bus prieinami sutarties vykdymo metu. Tikrindama, ar tiekėjui bus prieinami kitų ūkio subjektų, kurių pajėgumais jis remiasi, turimi ištekliai, Perkantysis subjektas iš jo priima bet kokias tai patvirtinančias priemones (sutartis, ketinimo protokolus ar kitus dokumentus).

3.12. Tiekėjas savo pasiūlyme, privalo nurodyti (nurodant ir kokiai pirkimo daliai (apimtis pinigine išraiška ar dalis procentais)):

3.12.1. ūkio subjektus, kurių pajėgumais remiasi tiekėjas, kad atitiktų pirkimo dokumentuose nustatytus kvalifikacinius reikalavimus;

3.12.2. kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti, t. y. tiekėjas pasiūlyme neprivalo nurodyti, kokius subtiekėjus pasitelks pirkimo sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma pirkimo sutartis. Subtiekėjų pasitelkimo tvarka nustatyta sutarties pagrindinėse sąlygose (pirkimo sąlygų 5 priedas).

3.13. Ūkio subjektų pasitelkimas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. Tiekėjas kartu su pasiūlymu privalo pateikti subtiekėjų sutikimą dalyvauti pirkime.

3.14. Perkantysis subjektas neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.

3.15. Jei bendrą pasiūlymą pateikia tiekėjų grupė, reikiamus visų tiekėjų grupės narių reikiamus dokumentus teikia tik ūkio subjektas, atstovaujantis tiekėjų grupei ir rengiantis bendrą pasiūlymą.

3.16. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Perkančiajam subjektui įsipareigoja, kad pirkimo sutartį vykdys tik tokią teisę turintys asmenys.

3.17. Perkantysis subjektas bet kuriuo pirkimo procedūros metu gali paprašyti tiekėjų pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.

3.18. Perkantysis subjektas tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš šio skyriaus 3.4 punkte nustatytų pašalinimo pagrindų.

**4. TIEKĖJŲ GRUPĖS DALYVAVIMAS PIRKIMO PROCEDŪROSE**

4.1. Pasiūlymą gali pateikti tiekėjų grupė, įskaitant laikinas tiekėjų grupes. Tiekėjų grupė, teikianti bendrą pasiūlymą, privalo pateikti jungtinės veiklos sutartį.

4.2. Jungtinės veiklos sutartyje turi būti nurodyta tiekėjų grupės sudėtis ir kiekvieno tiekėjų grupės nario įsipareigojimai vykdant su Perkančiuoju subjektu numatomą sudaryti sutartį, šių įsipareigojimų vertės dalis išreikšta procentais bendroje sutarties vertėje. Jungtinės veiklos sutartis turi numatyti solidariąją visų šios sutarties šalių atsakomybę už prievolių Perkančiajam subjektui ir įsipareigojimų nevykdymą. Taip pat jungtinės veiklos sutartyje turi būti numatyta, kuris grupės narys atstovauja tiekėjų grupei, t. y. su kuo Perkantysis subjektas turėtų bendrauti pasiūlymo vertinimo metu kylančiais klausimais ir kam teikti su pasiūlymo vertinimu susijusią informaciją, kuris grupės narys įgaliotas teikti sąskaitas atsiskaitymams (mokėjimai bus atliekami tik vienam iš tiekėjų grupės narių) ir pasirašyti su sutarties įgyvendinimu susijusius dokumentus.

4.3. Perkantysis subjektas nereikalauja, kad, tiekėjų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

**5. PASIŪLYMŲ RENGIMAS, PATEIKIMAS, KEITIMAS**

5.1. Pateikdamas pasiūlymą, tiekėjas sutinka su šiomis pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

5.2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://eviesiejipirkimai.lt/. Pasiūlymai, pateikti popierinėje formoje, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami.

5.3. Elektroninėmis priemonėmis pasiūlymus gali teikti tiktai CVP IS registruoti tiekėjai iki skelbime nurodyto termino.

5.4. Pasiūlymas privalo būti pasirašytas tiekėjo vadovo ar jo įgalioto asmens saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymo (2018-04-26 Nr. XIII-1120) reikalavimus. **Jei pasiūlymą saugiu elektroniniu parašu patvirtina ne tiekėjo vadovas, kartu su pasiūlymu turi būti pateiktas įgaliojimas ar kitas dokumentas, suteikiantis asmeniui teisę pasirašyti pasiūlymą.**

5.5. Visi pasiūlyme pateikiami dokumentai turi būti pateikti elektronine forma, t. y. elektroninėmis priemonėmis tiesiogiai suformuoti dokumentai arba skaitmeninės dokumentų kopijos pateikiami prijungiant („prisegant“) juos prie pasiūlymo. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., .pdf, .docx ir pan.).

5.6. Perkantysis subjektas pasilieka sau teisę prašyti dokumentų originalų.

5.7. Tiekėjo pasiūlymas bei kita korespondencija pateikiama lietuvių kalba, laikantis pirkimo sąlygose išdėstytų reikalavimų pasiūlymo pateikimo struktūrai, turiniui ir formai. Jei atitinkami dokumentai yra išduoti kita kalba, tiekėjas privalo pateikti jų vertimą į lietuvių kalbą. Vertimas turi būti patvirtintas tiekėjo parašu. Brošiūros, katalogai, sertifikatai, schemos, diagramos, brėžinių paaiškinimai, techninė informacija ir pan. gali būti pateikti ir kita kalba, kartu neteikiant jų vertimo į lietuvių kalbą, tačiau Perkančiajam subjektui pareikalavus tiekėjas jų vertimą į lietuvių klabą privalės pateikti per 3 darbo dienas.

5.8. Tiekėjas (fizinis ar juridinis asmuo) pirkimui gali pateikti tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar tiekėjų grupės dalyvis (jungtinės veiklos sutarties šalis). Bet kuris fizinis ar juridinis asmuo, teikdamas pasiūlymą kaip atskiras tiekėjas ar tiekėjų grupės dalyvis (jungtinės veiklos sutarties šalis). Jei tiekėjas pateikia daugiau nei vieną pasiūlymą arba tiekėjų grupės dalyvis dalyvauja teikiant kelis pasiūlymus, visi tokie pasiūlymai bus atmesti.

5.9. Tiekėjas, pateikdamas pasiūlymą, turi siūlyti visą pirkimo objekto apimtį.

5.10. Perkantysis subjektas neleidžia pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

5.11. Tiekėjas savo pasiūlymą CVP IS privalo pateikti užpildyta pasiūlymo forma ir pateikdamas kitus reikalaujamus dokumentus.

5.12. Pasiūlymą sudaro tiekėjo pateiktų duomenų ir dokumentų elektroninėje formoje CVP IS priemonėmis visuma:

5.12.1. užpildytas pasiūlymas pagal pasiūlymo formą (pirkimo sąlygų 2 priedas);

5.12.2. pasiūlymo galiojimo užtikrinimą patvirtinantį dokumentą ir jo apmokėjimą patvirtinančius dokumentus;

5.12.3. įgaliojimas ar kitas dokumentas, pvz., pareigybės aprašymas, suteikiantis teisę pasirašyti tiekėjo pasiūlymą ir / ar kitus dokumentus (taikoma, kai pasiūlymą pasirašo ne tiekėjo vadovas, o kitas asmuo);

5.12.4. užpildytas (-i) Europos bendrasis (-ieji) viešųjų pirkimų dokumentas (-ai) (pirkimo sąlygų 3 priedas);

5.12.5. užpildyta (-os) Deklaracija (-os) (pirkimo sąlygų 4 priedas);

5.12.6. jungtinės veiklos sutarties kopija, jei pasiūlymą teikia tiekėjų grupė;

5.12.7. jei tiekėjas pasitelkia ūkio subjektus, įrodymus, kad jo ištekliai bus prieinami per visą sutartinių įsipareigojimų vykdymo laikotarpį;

5.12.8. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;

5.12.9. užpildytas pirkimo sąlygų 7 priedas „Nacionalinio saugumo reikalavimų atitikties deklaracija“;

5.12.10. Duomenų surinkimo skydo schemos, įrenginių prijungimo prie atsiskaitomojo (įvadinio) šilumos apskaitos prietaiso, termofikacinio vandens papildymo skaitiklio ir elektros energijos tiekimo tinklo aprašymas (Pirkimo sąlygų 1 priedo „Techninė specifikacija“ 5.2 punktas).

5.13. Pasiūlyme kaina pateikiama eurais, turi būti išreikšta ir apskaičiuota taip, kaip nurodyta šių pirkimo sąlygų 2 priede „Pasiūlymo forma“. Į pasiūlymo kainą turi būti įskaityti visi mokesčiai ir visos tiekėjo išlaidos, susijusios su Prekių pristatymu pagal pirkimo sutarties sąlygas. Pasiūlymo kaina nurodoma dviejų skaitmenų po kablelio tikslumu. PVM turi būti nurodomas atskirai.

5.14. Tiekėjas pasiūlyme turi nurodyti, kuri tiekėjo pateikiama informacija (pasiūlymo dalis (-ys)) yra konfidenciali. Tiekėjo pasiūlyme nurodoma konfidenciali informacija turi atitikti Pirkimų įstatymo ir Civilinio kodekso bei kitiems reikalavimams ir turi būti argumentuotai pagrįsta. Siekiant, kad Perkantysis subjektas galėtų užtikrinti tiekėjo informacijos konfidencialumą, elektroniniame pasiūlyme esanti konfidenciali informacija turi būti pateikta atskiru dokumentu ar kitaip pažymėta. Tiekėjas dokumento pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „konfidencialu“. Konfidencialia negalima laikyti informacijos, nurodytos Pirkimų įstatymo 32 straipsnio 2 dalyje. Jeigu Perkančiajam subjektui kyla abejonių dėl tiekėjo pasiūlyme nurodytos informacijos konfidencialumo, jis prašo tiekėjo įrodyti, kodėl nurodyta informacija yra konfidenciali. Jeigu tiekėjas per Perkančiojo subjekto nurodytą terminą, kuris negali būti trumpesnis kaip 5 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.

5.15. Pasiūlymas turi galioti ne trumpiau nei 60 kalendorinių dienų. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose. Jei pasiūlyme nurodytas trumpesnis jo galiojimo terminas, pasiūlymas bus atmestas.

5.16. Tiekėjas iki galutinio pasiūlymų pateikimo termino pabaigos turi teisę pakeisti arba atšaukti savo pasiūlymą. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebebus galima.

5.17. Tiekėjas prisiima visus kaštus, susijusius su pasiūlymo rengimu ir teikimu. Perkantysis subjektas nėra atsakingas ar įpareigotas dėl šių kaštų. Perkantysis subjektas neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas. Perkantysis subjektas neatsako už CVP IS sutrikimus ar už pavėluotai gautą pasiūlymą.

**6. PASIŪLYMŲ GALIOJIMO UŽTIKRINIMAS**

6.1. Tiekėjas privalo užtikrinti savo pasiūlymo galiojimą **ne mažesne kaip 1 (vieno) procento nuo bendros pasiūlymo kainos be PVM dydžio suma eurais.** Tiekėjas kartu su pasiūlymu privalo pateikti pasiūlymo galiojimą užtikrinantį dokumentą - Lietuvos Respublikoje ar užsienyje registruoto banko ar kredito unijos išduotą pasiūlymo galiojimo užtikrinimo garantiją arba draudimo bendrovės laidavimą elektronine forma, pateikiamą atskiru failu, pasirašytą pasiūlymo galiojimo užtikrinimą išdavusio banko, kredito unijos ar draudimo bendrovės originaliu saugiu elektroniniu parašu, atitinkančiu teisės aktų reikalavimus.

6.2. Jeigu tiekėjas pateikia draudimo bendrovės išduotą pasiūlymo galiojimą užtikrinantį dokumentą, tai kartu su pasiūlymo laidavimo draudimo raštu tiekėjas turi pateikti ir pasirašytą draudimo liudijimą (polisą) bei mokestinio pavedimo, patvirtinančio užtikrinimo apmokėjimą, kopiją.

6.3. Užtikrinimas turi būti išduotas perkančiajam subjektui kaip vienas užtikrinimas visai reikalaujamai sumai. Jeigu pasiūlymą teikia tiekėjų grupė – turi būti pateiktas vienas pasiūlymo galiojimo užtikrinimas (toliau – Užtikrinimas) visų tiekėjų grupės narių vardu.

6.4.Užtikrinimą patvirtinančiame dokumente turi būti nurodyta:

6.4.1. suma, kuria užtikrinamas pasiūlymo galiojimas (ne mažesnė kaip nustatyta šiame pirkimo sąlygų skyriuje);

6.4.2. užtikrinimo sumos gavėjas – Perkantysis subjektas;

6.4.3. tiekėjo, kuriam išduodamas užtikrinimas, pavadinimas (jeigu pasiūlymą teikia tiekėjų grupė, užtikrinime turi būti nurodyti visų grupės narių pavadinimai (vienas tiekėjų grupės narys gali būti nurodomas tik tuo atveju, jei kartu pateikiamas užtikrinimą išdavusios organizacijos patvirtinimas, kad jis galioja visiems tiekėjų grupės nariams);

6.4.4. informacija, kad užtikrinimas galioja ne trumpiau kaip 180 (Vienas šimtas aštuoniasdešimt) kalendorinių dienų nuo pasiūlymų pateikimo galutinio termino pabaigos;

6.4.5. sąlyga, kad užtikrinimą išdavusi organizacija neatšaukiamai ir besąlygiškai įsipareigoja per 10 (dešimt) darbo dienų sumokėti perkančiajam subjektui užtikrinime nurodytą pinigų sumą, gavusi perkančiojo subjekto pirmą rašytinį reikalavimą, nereikalaudama, kad perkantysis subjektas savo reikalavimą pagrįstų, su sąlyga, kad perkantysis subjektas pažymės, jog egzistuoja viena iš 6.5 punkte nurodytų sąlygų, įvardydama atitinkamą sąlygą.

**6.5. Tiekėjas netenka pasiūlymo galiojimo užtikrinimo esant bent vienai šių sąlygų**:

6.5.1. pasiūlymo galiojimo laikotarpiu dalyvis atšaukia arba pakeičia savo pasiūlymą, galutinio pasiūlymo pateikimas nelaikomas pasiūlymo atšaukimu ar keitimu, tačiau galutinio pasiūlymo nepateikimas laikomas pasiūlymo atšaukimu, galutiniame pasiūlyme kainos, kuri yra didesnė negu derybų metu užfiksuota ir pasiūlyme nurodyta kaina, pateikimas laikomas pasiūlymo pakeitimu pagal pirkimo sąlygų 8.5-8.6 punkto tvarką ir sąlygas;

6.5.2. laimėjęs pirkimą tiekėjas atsisako pasirašyti pirkimo sutartį pagal šiuose pirkimo dokumentuose pateiktas sąlygas ir pirkimo sutarties projektą. Jei iki Perkančiojo subjekto nurodyto laiko jis nepasirašo pirkimo sutarties, laikoma, kad tiekėjas atsisakė pasirašyti pirkimo sutartį;

6.5.3. laimėjęs pirkimą ir pasirašęs pirkimo sutartį tiekėjas per sutartyje nustatytą terminą nepateikia pirkimo sutarties įvykdymą užtikrinančio dokumento atitinkančio pirkimo sutartyje nustatytas sąlygas;

6.5.4. Perkančiajam subjektui paprašius tiekėjo pagrįsti neįprastai mažą kainą, tiekėjas per perkančiojo subjekto nustatytą terminą nepateikia jokio pagrindimo;

6.5.5. tiekėjas, kurio pasiūlymas gali būti pripažintas laimėjusiu, atsisako pateikti arba per perkančiojo subjekto nustatytą terminą nepateikia kvalifikaciją pagrindžiančių dokumentų, dokumentų, patvirtinančių jo pašalinimo pagrindų nebuvimą ir dokumentų, patvirtinančių jo atitiktį aplinkos apsaugos vadybos sistemos standartams arba be pagrįstų priežasčių nepatikslina pateiktų duomenų.

6.6. Prieš pateikdamas užtikrinimą patvirtinantį dokumentą, tiekėjas gali prašyti Perkančiojo subjekto patvirtinti, kad ji sutinka priimti jo siūlomą užtikrinimą patvirtinantį dokumentą. Šis patvirtinimas iš Perkančiojo subjekto neatima teisės atmesti pasiūlymo galiojimo užtikrinimo gavus informacijos, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų Perkančiajam subjektui arba kitiems ūkio subjektams, ar netinkamai juos vykdė.

6.7. Perkantysis subjektas gali prašyti tiekėjus pratęsti pasiūlymo galiojimo užtikrinimo laiką iki konkrečiai nurodytos datos.

6.8. Perkantysis subjektas atsisako reikalavimų pagal pasiūlymo galiojimą užtikrinantį dokumentą esant bent vienai iš šių sąlygų:

6.8.1. pasibaigia pasiūlymų užtikrinimo galiojimo laikas ir tiekėjas jo nepratęsia ir (ar) nepateikia naujo pasiūlymo galiojimo užtikrinimą patvirtinančio dokumento (jeigu jo reikalaujama);

6.8.2. įsigalioja pasirašyta sutartis;

6.8.3. nutraukiamos pirkimo procedūros;

6.8.4. pirkimo procedūros baigiasi kitais PĮ numatytais atvejais.

6.9. Elektronine forma pateikiamas Užtikrinimo dokumentas negrąžinamas.

**7. PIRKIMO DOKUMENTŲ PAAIŠKINIMAS IR PATIKSLINIMAS**

7.1. Bet kokia informacija, prašymai paaiškinti Pirkimo dokumentus, Pirkimo sąlygų paaiškinimai, pranešimai ar kitas Perkančiojo subjekto ir dalyvio susirašinėjimas vykdomas tik CVP IS priemonėmis.

7.2. Perkantysis subjektas atsako į kiekvieną dalyvio CVP IS priemonėmis pateiktą prašymą paaiškinti pirkimo dokumentus, jeigu prašymas gautas ne vėliau kaip likus 3 darbo dienoms iki pasiūlymų pateikimo termino pabaigos. Perkantysis subjektas į gautą prašymą paaiškinti pirkimo dokumentus atsako ne vėliau kaip likus 1 darbo dienai iki pasiūlymų pateikimo termino pabaigos.

7.3. Nesibaigus pasiūlymų pateikimo terminui, Perkantysis subjektas turi teisę savo iniciatyva paaiškinti (patikslinti) pirkimo dokumentus.

7.4. Jei Perkantysis subjektas negali pirkimo dokumentų paaiškinimų (patikslinimų) ar susitikimo protokolų (jeigu taikoma) pateikti taip, kad visi dalyviai juos gautų ne vėliau kaip likus 1 darbo dienai iki pasiūlymų pateikimo termino pabaigos, jis perkelia pasiūlymų pateikimo terminą laikui, per kurį dalyviai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolus, apie tai paskelbiama patikslinant skelbimą apie pirkimą.

7.5. Perkantysis subjektas, atsakydamas į tiekėjų prašymus paaiškinti pirkimo dokumentus, garantuoja tiekėjų anonimiškumą, t. y. užtikrina, kad tiekėjas nesužinotų kitų pirkimo procedūrose dalyvaujančių tiekėjų pavadinimų ir kitų rekvizitų.

7.6. Perkantysis subjektas susitikimų su tiekėjais dėl pirkimo dokumentų paaiškinimų nerengs.

7.7.Tiekėjas turi teisę apsilankyti objekte. Apie savo norą apsilankyti objekte, tiekėjas raštu CVP IS priemonėmis turi informuoti Perkantįjį subjektą iš anksto ir atvykti gali tik tuo laiku, kurį Perkantysis subjektas nurodo CVP IS priemonėmis. Apsilankymo objekte metu paaiškinimai apie pirkimo procedūras nebus teikiami.

1. **SUSIPAŽINIMO SU DALYVIŲ PASIŪLYMAIS PROCEDŪROS**

8.1. Tiekėjai negali dalyvauti pradinio susipažinimo su CVP IS priemonėmis pateiktais pasiūlymais procedūroje, Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai, kaip nurodyta Pirkimų įstatymo 31 straipsnio 4 dalyje, dalyvauti nekviečiami.

8.2. Jei prieš susipažinimo su pasiūlymais procedūros (posėdžio) pradžią dar yra likę užšifruotų pasiūlymų, kuriems nebuvo pateiktas slaptažodis CVP IS priemonėmis, Komisija įsitikina, ar slaptažodis nėra pateiktas kitomis priemonėmis, t. y. oficialiu elektroniniu paštu ar raštu.

8.3. Perkantysis subjektas neteikia informacijos tiekėjams apie pasiūlymus pateikusius tiekėjus iki kol bus įvertinti pasiūlymai ir nustatyta pasiūlymų eilė.

8.4. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

**9. PASIŪLYMŲ NAGRINĖJIMAS, VERTINIMAS IR PALYGINIMAS**

9.1. Komisija pasiūlymus nagrinėja, vertina ir palygina tokia tvarka:

9.1.1. Komisija tikrina dalyvių EBVPD ir Deklaracijose pateiktą informaciją ir priima sprendimą dėl kiekvieno pasiūlymą pateikusio dalyvio atitikties reikalavimams. Kiekvienam iš dalyvių ne vėliau kaip per 3 (tris) darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie dalyviai, kurie atitinka Perkančiojo subjekto keliamus reikalavimus;

9.1.2. nagrinėja, vertina dalyvių pateiktų pasiūlymų, jų kainų atitikimą pirkimo dokumentuose, Pirkimų įstatyme nustatytiems reikalavimams ir palygina dalyvių pateiktus pasiūlymus;

9.1.3. įvertina ekonomiškai naudingiausią pasiūlymą pateikusio dalyvio aktualius dokumentus, patvirtinančius atitiktį kvalifikacijos reikalavimams. Jei dalyvis, kurio buvo paprašyta pateikti aktualius dokumentus, patvirtinančius atitiktį kvalifikacijos reikalavimams, šių dokumentų nepateikia ar pateikia netikslius duomenis ir Perkančiojo subjekto prašymu jų nepatikslina, arba Perkantysis subjektas nustato, jog dalyvis atitinka bent vieną iš pirkimo dokumentuose nustatytų pašalinimo pagrindų, ar dalyvio kvalifikacija neatitinka pirkimo dokumentuose nustatytų reikalavimų, tokiu atveju Perkantysis subjektas įvertina sekančio ekonomiškai naudingiausią pasiūlymą pateikusio dalyvio aktualius dokumentus, patvirtinančius jo pašalinimo pagrindų nebuvimą, atitiktį kvalifikacijos reikalavimams.

9.1.4. atsižvelgiant į pasiūlymų ekonominį naudingumą nustato pasiūlymų eilę (išskyrus atvejus, kai pasiūlymą pateikia tik vienas tiekėjas). Tais atvejais, kai kelių dalyvių pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas tas dalyvis, kurio pasiūlymas pateiktas anksčiau.

9.2. Nagrinėjant dalyvio pateiktą pasiūlymą nustačius, kad dalyvis pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams ar tokių dokumentų ar duomenų trūksta, bei kilus kitiems pasiūlymų nagrinėjimo neaiškumams laikomasi šių sąlygų:

9.2.1. Perkantysis subjektas raštu, nepažeisdamas lygiateisiškumo ir skaidrumo principų, prašo dalyvio tokius dokumentus ar duomenis patikslinti, papildyti arba paaiškinti per jo nustatytą protingą terminą;

9.2.2. dalyvis iki Perkančiojo subjekto nustatyto termino pabaigos raštu privalo atsakyti į prašymą ir patikslinti, papildyti arba paaiškinti pasiūlymą, kaip to reikalauja Perkantysis subjektas;

9.2.3. tikslinami, papildomi, paaiškinami ir pateikiami nauji gali būti tik dokumentai ar duomenys, kurie nesusiję su pirkimo objektu, jo techninėmis charakteristikomis, pirkimo sutarties vykdymo sąlygomis ar pasiūlymo kaina, pvz.: dėl atitikties kvalifikacijos reikalavimams, dalyvio įgaliojimas asmeniui pasirašyti pasiūlymą, jungtinės veiklos sutartis, pasiūlymo galiojimo užtikrinimą patvirtinantis dokumentas (*jeigu reikalaujama)* ir pan.;

9.2.4. kiti dalyvio pasiūlymo dokumentai ar duomenys, gali būti tikslinami, pildomi ir paaiškinami (negali būti pateikiami nauji dokumentai ar duomenys). Tikslinant, pildant ir paaiškinant šiuos dokumentus ir duomenis neleidžiama pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus;

9.2.5. pasiūlymų vertinimo metu radus pasiūlyme nurodytos kainos apskaičiavimo klaidų, per Perkančiojo subjekto nurodytą terminą dalyvio raštu prašoma ištaisyti pasiūlyme pastebėtas aritmetines klaidas, nekeičiant pradinio susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis;

9.2.6. Perkantysis subjektas reikalauja, kad dalyvis pagrįstų pasiūlyme nurodytą kainą, jeigu ji jam atrodo neįprastai maža. Pasiūlyme nurodyta kaina visais atvejais laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių pasiūlytų kainų aritmetinį vidurkį. Perkantysis subjektas, siekdamas, kad dalyviai pagrįstų neįprastai mažą kainą, vadovaujasi Pirkimų įstatymo 66 straipsnio nuostatomis.

9.3. Perkantysis subjektas gali nevertinti viso dalyvio pasiūlymo, jeigu patikrinęs jo dalį nustato, kad pasiūlymas, vadovaujantis pirkimo sąlygų arba Pirkimų įstatymo, arba Viešųjų pirkimų įstatymo reikalavimais, turi būti atmetamas, t. y. pasiūlymas yra netinkamas arba nepriimtinas.

9.4. Ekonomiškai naudingiausias pasiūlymas bus išrenkamas pagal kainą. Ekonomiškai naudingiausiu bus pripažįstamas pasiūlymas, kurio pasiūlyme bus nurodyta mažiausia kaina.

9.5. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą euro ir užsienio valiutų santykį paskutinę pasiūlymų pateikimo termino dieną.

**10. PASIŪLYMŲ ATMETIMO PRIEŽASTYS**

10.1. Komisija pirkimą laimėjusiu nustato ekonomiškai naudingiausią pasiūlymą, jeigu jis tenkina visas šias sąlygas:

10.1.1. pasiūlymas atitinka pirkimo dokumentuose nustatytus reikalavimus ir sąlygas;

10.1.2. dalyvis nėra pašalintas vadovaujantis pirkimo sąlygų 3.4 punkte nustatytais tiekėjų pašalinimo pagrindais;

10.1.3. dalyvis atitinka pirkimo sąlygų 3.6 punkte nustatytus kvalifikacijos reikalavimus;

10.1.4. dalyvis per Perkančiojo subjekto nustatytą terminą patikslino, papildė, paaiškino informaciją, kaip nurodyta pirkimo sąlygų 9.2 punkte;

10.1.5. išnagrinėjus dalyvio pagal pirkimo sąlygų 9.2.6 punktą pateiktus dokumentus nustatyta, kad dalyvis pateikė tinkamus pasiūlytos neįprastai mažos kainos pagrįstumo įrodymus;

10.1.6. pasiūlyta kaina nėra per didelė ir Perkančiajam subjektui priimtina.

10.2. Perkantysis subjektas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu dalyviu, jeigu paaiškėja, kad pasiūlymas neatitinka Pirkimų įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

10.3. Dalyvio, kuris negalėtų būti nustatytas laimėtoju pagal pirkimo sąlygų 10.1 punkto nuostatas, pasiūlymas atmetamas.

10.4. Mobilizacijos, karo, nepaprastosios padėties atveju ar Lietuvos Respublikos Vyriausybei, įvertinus riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, Komisija atmeta pasiūlymą, jeigu yra bent viena iš šių sąlygų:

10.4.1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;

10.4.2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;

10.4.3. prekių (įskaitant jų sudedamąsias dalis, pakuotes) kilmė yra ar paslaugos teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų;

10.4.4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad 10.4.1. ir 10.4.2. punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;

10.4.5. Perkantysis subjektas turi kompetentingų institucijų patvirtintos informacijos, kad 10.4.1. ir 10.4.2. punktuose nurodyti subjektų veikla ir jų ryšiai kelia grėsmę nacionaliniam saugumui.

10.5. Komisija, tikrindama pasiūlymo atitiktį 10.4 punkto reikalavimams, iš Tiekėjo reikalauja pateikti deklaraciją (Pirkimo sąlygų 6 priedas). Jeigu Perkančiajam subjektui kyla abejonių dėl Tiekėjo nurodytos informacijos teisingumo, Perkantysis subjektas prašys ekonomiškai naudingiausią pasiūlymą pateikusio Tiekėjo pateikti informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus Perkančiajam subjektui priimtinus dokumentus. Perkantysis subjektas šių dokumentų gali paprašyti ir Tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

**11. INFORMAVIMAS APIE PIRKIMO PROCEDŪRŲ REZULTATUS**

11.1. Perkantysis subjektas suinteresuotiems dalyviams, ne vėliau nei per 5 (penkias) darbo dienas raštu praneša apie priimtą sprendimą nustatyti pirkimą laimėjusį pasiūlymą, su kurį pateikusiu dalyviu bus sudaroma pirkimo sutartis ir pateikia:

11.1.1. pirkimo sąlygų 11.3 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką;

11.1.2. nustatytą pasiūlymų eilę (išskyrus atvejus, kai pasiūlymų eilė nesudaroma);

11.1.3. laimėjusį pasiūlymą;

11.1.4. tikslų atidėjimo terminą.

11.2. Perkantysis subjektas taip pat nurodo priežastis, dėl kurių buvo priimtas sprendimas nesudaryti pirkimo sutarties.

11.3. Perkantysis subjektas, gavęs suinteresuoto dalyvio raštu pateiktą prašymą, ne vėliau nei per 15 dienų nuo jo gavimo dienos išsamiai pateikia šią informaciją:

11.3.1. dalyviui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas pirkimą laimėjusiuoju, taip pat šį pasiūlymą pateikusio dalyvio pavadinimą;

11.3.2. dalyviui, kurio pasiūlymas buvo atmestas – pasiūlymo atmetimo priežastis.

11.4. Pirkimo sąlygų 11.1 ir 11.3 punktuose nurodytais atvejais Perkantysis subjektas neteikia informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.

**12. PIRKIMO SUTARTIES SUDARYMAS**

* 1. Sutartis sudaroma nedelsiant, bet ne anksčiau negu pasibaigė 5 (penkių) darbo dienų sutarties sudarymo atidėjimo terminas. Atidėjimo terminas gali būti netaikomas (apie tokį sprendimą Perkantysis subjektas informuoja raštu), kai vienintelis suinteresuotas dalyvis yra tas, su kuriuo sudaroma sutartis.
  2. Tiekėjas, kurio pasiūlymas nustatytas laimėjusiu, sudaryti sutarties kviečiamas raštu ir jam nurodomas laikas, iki kada jis turi sudaryti sutartį.
  3. Laikoma, kad tiekėjas atsisakė sudaryti sutartį, kai yra bent vienas iš šių atvejų:
     1. tiekėjas raštu atsisako ją sudaryti taip pat neįvykdo kitų sutarties nuostatų, be kurių įvykdymo sutartis negali įsigalioti (jeigu tokios nuostatos yra nustatytos);
     2. iki Perkančiojo subjekto nurodyto laiko nepasirašo sutarties;
     3. atsisako sudaryti sutartį Pirkimų įstatyme ir pirkimo dokumentuose nustatytomis sąlygomis;
  4. Tuo atveju arba jeigu tiekėjas iki Perkančiojo subjekto nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, Perkantysis subjektas siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos Pirkimų įstatymo 58 straipsnio 1 dalyje išdėstytos sąlygos. Prieš siūlydamas sudaryti sutartį, Perkantysis subjektas patikrina ar jo pasiūlymas tenkina Pirkimo sąlygas, o tiekėjas neturi pašalinimo pagrindų bei atitinka pirkimo dokumentuose nustatytus kvalifikacinius reikalavimus (jei ši informacija nebuvo tikrinama iki pasiūlymų eilės nustatymo).
  5. Sudarant sutartį, joje nekeičiama laimėjusio tiekėjo galutinio pasiūlymo kaina ar kitos sąlygos.

**13. PRETENZIJŲ IR GINČŲ NAGRINĖJIMO TVARKA**

1. Tiekėjas pirkimo procedūrų metu turi teisę ginčyti Perkančiojo subjekto veiksmus ir (arba) sprendimus pateikiant pretenziją. Pretenzija teikiama laikantis šių reikalavimų:
   * 1. pretenzija turi būti pateikta per 5 (penkias) darbo dienas nuo paskelbimo apie Perkančiojo subjekto priimtą sprendimą dienos arba Perkančiojo subjekto pranešimo raštu apie jo priimtą sprendimą išsiuntimo tiekėjams dienos;
     2. pretenzija teikiama tik elektroninėmis priemonėmis.
   1. Perkantysis subjektas pretenziją nagrinėja laikydamasi šių reikalavimų:
      1. Perkantysis subjektas, gavęs pretenziją, **sudaro pirkimo sutartį ne** anksčiau negu po 5 darbo dienų nuo rašytinio pranešimo apie jo priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos;
      2. Perkantysis subjektas privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 (šešias) darbo dienas nuo pretenzijos gavimo dienos (jei pretenzija gaunama po darbo valandų, pretenzijai atsakyti terminas skaičiuojamas nuo kitos darbo dienos);
      3. pateikdamas sprendimą dėl pretenzijos Perkantysis subjektas užtikrina, kad nepažeis tiekėjo teisės į konfidencialios informacijos apsaugą ir, jeigu pretenzija buvo gauta iki pasiūlymų pateikimo termino pabaigos, neatskleis tiekėjo, iš kurio buvo gauta pretenzija, tapatybės;
      4. Perkantysis subjektas nukelia pasiūlymų pateikimo terminą pirkimo procedūrų sustabdymo laikotarpiui. Pasiūlymų pateikimo terminas nukeliamas ir jeigu Perkantysis subjektas pretenzijos nespėja išnagrinėti iki pasiūlymų pateikimo termino pabaigos (jei pretenzija nenagrinėjama – terminas nenukeliamas) arba atsakydama į pretenziją pateikia pirkimo dokumentų paaiškinimus ar patikslinimus, kurie turi esminės įtakos pasiūlymų parengimui. Jeigu pretenzija pateikta prieš pat pasibaigiant pasiūlymų pateikimo terminui arba pateikta po pasiūlymų pateikimo termino pabaigos ir Perkančiajam subjektui reikia papildomo laiko su pretenzija susipažinti, jis turi teisę nukelti pasiūlymų pateikimo terminą, jeigu vokai su pasiūlymais dar nėra atplėšti;
      5. Perkantysis subjektas neprivalo nagrinėti tiekėjo pretenzijos, kuri pateikta praleidus šio skyriaus 13.1.1 punkte nustatytus terminus, pateikta pakartotinai dėl to paties Perkančiojo subjekto priimto sprendimo arba atlikto veiksmo ir (arba) pateikta po Pirkimo sutarties sudarymo dienos.
   2. Tiekėjas, nesutikęs su Perkančiojo subjekto sprendimu arba jei Perkantysis subjektas per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui Komunalinio sektoriaus pirkimų įstatymo VII skyriuje nustatyta tvarka.
   3. Perkantysis subjektas, gavęs pretenziją, sudaro pirkimo sutartį ne anksčiau negu po 5 darbo dienų nuo rašytinio pranešimo apie jo priimtą sprendimą išsiuntimo pretenziją pateikusiam tiekėjui, suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau negu po 15 dienų.

**14. BAIGIAMOSIOS NUOSTATOS**

14.1. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Pirkimų įstatymo, Viešųjų pirkimų įstatymo bei poįstatyminių teisės aktų nuostatomis.

**15. PRIEDAI**

15.1. 1 priedas – Techninė specifikacija;

15.2. 2 priedas – Pasiūlymo forma;

15.3. 3 priedas – Europos bendrasis viešųjų pirkimų dokumentas (EBVPD);

15.4. 4 priedas – Deklaracija;

15.5. 5 priedas – Pirkimo sutarties pagrindinės sąlygos;

15.6. 6 priedas – Pasiūlymo ekonominio naudingumo nustatymo metodika;

15.7. 7 priedas - Nacionalinio saugumo reikalavimų atitikties deklaracija;

1.5.8. 8 priedas – Trišalės sutarties projektas dėl tiesioginio atsiskaitymo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)